tomron87/hebrew-wikipedia-sentences-corpus huggingface dataset:
לתרופה ולמטבוליט העיקרי שלה יש אותה פוטנטיות טיפולית ולכן תרופות המשפיעות ישירות על הונלפאקסין אינן משפיעות על האפקט הטיפולי.
ונלפאקסין יכולה להעלות רמה של תרופות כמו דזיפרמין (דפרקסן) וריספרדל.
בגלל החשש מתסמונת סרוטונין אסור לתת ונלפאקסין עם תרופות מקבוצת ה-MAOI.
רק אחרי שמתן הונלפאקסין הופסק למשך שבוע אפשר להתחיל במתן תרופה מקבוצת ה-MAOI.
יש כיום נתונים מעטים לגבי שילוב של ונלפאקסין עם תרופות פסיכיאטריות אחרות כמו: נוירולפטיקה אטיפית, בנזודיאזפינים, ליתיום, ותרופות אנטי אפילפטיות, ולכן נאמר כי יש להפעיל שיקול קליני בשילוב כזה.
קיים שימוש לרעה בונלפאקסין כסם המלווה בנזקים, היכולים להופיע במאוחר, תוך חודש.
מציאת נתונים לגבי שכיחות השימוש לרעה בתרופה אינה קלה.
משתמשים דיווחו על שימוש במינונים גבוהים במיוחד, פי 5 עד 10 מהמינונים הקליניים המקובלים, בהם מתקבלת השפעה הדומה לזו המתקבלת בסמים כמו אקסטאזי (MDMA).
שימוש לרעה בשילוב סמים אחרים דווח לעיתים קרובות.
תופעות הלוואי של הונלפאקסין בצורתן הקיצונית הן חלק מההשפעות השליליות בשימוש לרעה בתרופה.
מסיבות אלו ונלפאקסין אמור להינתן אך ורק כחלק מטיפול רפואי בפיקוח רופא.
מאמר שהתפרסם ביוני 2023 בעיתון לטיפול התנהגותי וטרינארי (Journal of Veterinary Behavior) סוקר מחקר רטרוספקטיבי ומסקנתו שונלפאקסין מתאים לטיפול בחרדה בכלבים.
ידוע שנוגדי דיכאון בכלל יכולים לגרום לתופעות רעילות אצל כלבים.
במקרה של ונלפאקסין, סימני ההרעלה מופיעים לרוב תוך 6-8 שעות, אם כי בשימוש בתרופה בשחרור מושהה הסימנים יכולים להופיע עד 72 שעות אחרי העיכול.
במקרה של הרעלה הסימנים יהיו
במקרה של סינדרום סרוטונין יש לתת אנטי היסטמין.
פחם פעיל כדי להקטין את ספיגת התרופה
ביוני 2022 פורסם מאמר שבדק השפעת ונלפאקסין על בעיות התנהגות בחתולים.
נמצא שיפור במדדים שונים שנבדקו, חלקם תוך 30 יום ואחרים תוך 60 יום.
תופעות הלוואי היו מוגבלות לנמנום והתגלו בחתול יחיד.
ונילה אליינס היא ברית חברות תעופה שנוסדה בספטמבר 2015 על מנת לשפר את טיסות ההמשך באזור האוקיינוס ההודי על ידי חיזוק שיתוף הפעולה בין חברות התעופה של האזור.
בסופו של דבר, הברית רוצה להגדיל את התיירות, המסחר והקשרים העסקיים באזור.
החברות המייסדות הן: אייר אוסטרל, אייר מדגסקר, אייר מאוריציוס, אייר סיישל ו-Int'Air Îles.
בחודש אוגוסט 2010, איי סיישל, מאוריציוס, מדגסקר, קומורו, ראוניון, מאיוט ו-האיים המלדיביים התאחדו תחת המותג "Vanilla Islans" כדי לקדם את התיירות באזור כולו.
בשנת 2012 הוועדה של האוקיינוס ההודי (IOC) אירחה כנס על מצב של טיסות בתוך האוקיינוס ההודי .
נקבע כי המודל העסקי הנוכחי של חברות תעופה לא הייתה בת-קיימא, וכי מחירי הכרטיסים אזורי טיסות היו גבוהים מדי, בהשוואה לטיסות פנים-באירופה ובהקריביים.
ב-20 במאי 2015, מועצת השרים של הוועדה של האוקיינוס ההודי נפגשה ב-אנטננריבו לחתימת הסכם להקמתה של ברית.
חברות התעופה היו צפויות לחתום על ההסכם ב-18 ביוני, אולם מועד זה נדחה בשל שביתה באייר מדגסקר.
המטרות הראשונות של הברית הן: הגברת תדירות הטיסות בין האיים, מחירי טיסות זולים יותר ממה שהיה נהוג עד אז ושותפות קוד בין החברות.
הועלתה הצעה להקים חברת תעופה במתכונת לו-קוסט שתמשוך יותר תיירים.
אייר אוסטרל – ראוניון (חברה מייסדת)
אייר מדגסקר – מדגסקר (חברה מייסדת)
אייר מאוריציוס – מאוריציוס (חברה מייסדת)
אייר סיישל – סיישל (חברה מייסדת)
Int'Air Îles – קומורו (חברה מייסדת)
וניקאיאח נאידו (בהינדי: और निकयेहू नायडू; נולד ב-1 ביולי 1949) הוא פוליטיקאי הודי שכיהן כסגן נשיא הודו (2017–2022), וכן כשר השיכון והקלת העוני העירוני, השר לפיתוח עירוני ושר המידע והתקשורת בממשלתו של נרנדרה מודי.
נאידו כיהן כנשיא מפלגת העם ההודית בשנים 2002–2004.
נאידו נולד ב-1 ביולי 1949 בכפר Chavatapalem, מחוז נלורה שבנשיאות מדראס (כיום במדינת אנדרה פרדש).
הוא סיים את לימודיו בבית הספר התיכון המקומי, ולאחר מכן המשיך ללמוד ב־V.
College, שם הוציא את התואר הראשון שלו בפוליטיקה ומחקרים דיפלומטיים.
מאוחר יותר הוא רכש תואר ראשון במשפטים עם התמחות במשפט בינלאומי באוניברסיטת אנדרה שב.
לתפקידו הפוליטי הראשון הוא נבחר כנשיא איגוד הסטודנטים של המכללות המזוהות עם אוניברסיטת אנדרה.
נאידו מעורב בארגון Swarna Bharat Trust, שירות חברתי שנוסד על ידו בנלורה.
הארגון מנהל בית ספר לילדים עניים, יתומים ובעלי צרכים מיוחדים, ומעביר תוכניות הכשרה עצמית, במיוחד עבור נשים ונוער.
נאידו נעצר במהלך מצב החירום בהודו מ־1975 עד 1977. לאחר תום מצב החירום היה לנשיא תנועת הנוער של מפלגת הג'נטה באנדרה פרדש מ־1977 עד 1980. ב־1978 נבחר ל מטעם הג'נטה.
לאחר התפצלות מפלגת העם ההודית מהג'נטה ב־1980 עמד נאידו בראשות תנועת הנוער של המפלגה.
במקביל היה מנהיג מפלגת העם ההודית באספה המחוקקת של אנדרה פרדש מ־1980 עד 1985, ונבחר מטעמה לאספה המחוקקת בבחירות ב־1983. ב־1985 היה למזכ"ל יחידת אנדרה פרדש של המפלגה, ומ־1988 עד 1993 כיהן כנשיא היחידה.
ב־1993 מונה למזכ"ל מפלגת העם ההודית, תפקיד בו החזיק עד 2000. באפריל 1998 נבחר על ידי האספה המחוקקת של קרנאטקה לחבר ברג'יה סבהה (מועצת המדינות), הבית העליון של הפרלמנט ההודי.
לאחר ניצחון הברית הדמוקרטית הלאומית, (קואליציה שהורכבה ממספר מפלגות ימין בפרלמנט ההודי בראשות אטאל ביהארי וג'פיי) בבחירות ב־1999, מונה נאידו לשר לפיתוח עירוני בממשלת ואג'פאיי השלישית.
בתפקידו זה נודע בגישתו התקיפה ובדחיפתו לביצוע רפורמות בתחום הפיתוח העירוני.
ב־1 ביולי 2002 מונה ליו"ר מפלגת העם ההודית, כשהוא מתפטר עקב כך מתפקידו בממשלה.
בינואר 2004 נבחר לכהונה נוספת בתפקיד, אך לאחר כישלון המפלגה בבחירות ללוק סבהה ב־2004 התפטר מהתפקיד.
מאפריל 2005 עד ינואר 2006 היה לסגן יושב ראש המפלגה הבכיר.
לאחר תום כהונתו השלישית כחבר ברג'יה סבהה מקרנאטקה, נבחר נאידו על ידי האספה המחוקקת של ראג'סטאן ב-29 במאי 2016 לחבר ברג'יה סבהה.
ב-5 ביולי 2016 הוא שימש במקביל כשר ההסברה והתקשורת.
שנה לאחר מכן, הוא התפטר משני המשרדים כדי להתחרות בבחירות 2017 לתפקיד סגן הנשיא.
הבחירות התקיימו ב-5 באוגוסט ונאידו נבחר לשמש כסגן הנשיא ה-13 של הודו כשקיבל 516 קולות מאת חבר האלקטורים הכוללים את חברי שני בתי הפרלמנט ההודי.
נגדו התמודד כמועמד עצמאי גופלקרישנה גנדי, מושל מערב בנגל, שקיבל 244 קולות.
נאידו הושבע לתפקיד סגן נשיא הודו ב-11 באוגוסט 2017 באולם דרבאר, רשטרפטי בהוון, ניו דלהי.
באוגוסט 2022 סיים את כהונתו.
נאידו נישא באפריל 1970 לאושה ולהם בן ובת.
ונסה לי צ'סטר היא שחקנית קולנוע וטלוויזיה אמריקאית הידועה בעיקר ממשחקיה כילדה, בסרטי הקולנוע "נסיכה קטנה" (1995), "הרייט המרגלת" (1996) ו"פארק היורה: העולם האבוד" (1997).
לי צ'סטר נולדה ב-2 ביולי 1984 בברוקלין, ניו יורק להורים שהיגרו מגיאנה טרם נולדה.
בילדותה המוקדמת, היא עברה עם אמה ללוס אנג'לס, קליפורניה, שם החלה לעשות אודישנים ולהופיע בפרסומות.
היא בוגרת תואר ראשון בחוג לדרמה של אוניברסיטת דרום קליפורניה.
היא החלה לשחק לראשונה ב-1992 בתפקיד אורח בסיטקום "הכדור חוזר לקופר" של רשת ABC, ושנה לאחר מכן הופיעה בסרטה הראשון - סרט הקומדיה "CB4" של טמרה דייוויס ובכיכובו של כריס רוק.
בשנת 1995 הופיעה בסרט "נסיכה קטנה" של אלפונסו קוארון בתפקיד בקי.
בשנת 1996 גילמה את ג'ייני גיבס בסרט "הרייט המרגלת" בכיכובה של מישל טרכטנברג.
בשנת 1997 שיחקה את קלי קרטיס-מלקולם בסרט השני בסרטי פארק היורה, "פארק היורה: העולם האבוד" מאת סטיבן ספילברג.
סרט זה היה שובר קופות וגרם לפרסומה של ונסה.
בשנת 2009 שיחקה בתפקיד קטן בסרט "שוב בן 17" של בר סטירס וגם הופיעה בטלוויזיה בסדרות: "להתחיל מחדש", "מלקולם באמצע", "ללא עקבות", "הבית הלבן", "ורוניקה מארס", "הוחלפו בלידתן", "איך פגשתי את אמא" ובסדרה "צוות עקרב".
בשנת 2019 ביצעה הופעת אורח בתור מלורי בסדרה "חסרי בושה".
+שנהסרטתפקידהערות1993CB4טלונה1995נסיכה קטנהבקי1996הרייט המרגלתג'ייני גיבס1997פארק היורה: העולם האבודקלי קרטיס-מלקולם1999יש לה את זהחברה של מליסה2008צעירים באקסטרים (אנ')שרלוט2009שוב בן 17מעודדת2014The Costume Shopג'ייני2022צרות של עשיריםג'יג'יGive Me An AוסקטופיTBAThe Invisible Raptorדי.ג'יי מלקולםSix Feet Apartוי
+שנהסדרהתפקידהערות1992הכדור חוזר לקופרסטפניפרק: "Miracle in Oaktown"1994Me and the Boysרנה2 פרקים1997Happily Ever After: Fairy Tales for Every Childתלמידה #3דיבוב; פרק: "Goldilocks and the Three Bears"Promised Landאמילי דיקסון2 פרקים1999תתאפס על עצמךילדה חצופהפרק: "Anatomy of a Rumor"1999–2000להתחיל מחדשאנני5 פרקים2002חוקים שבלבילדה #1פרק: "Celano v.
ונסה ונג'י מטאו , הידועה גם בשם מיס ונג'י הוא שם הבמה של חוזה קנסל , מלכת דראג אמריקאית, אשר מוכרת בעיקר בזכות השתתפותה בעונה העשירית של המרוץ לדראג של רו פול, בה הודחה ראשונה, וכן בעונה ה-11 של התוכנית, בה הגיעה למקום החמישי.
קנסל, שמוצאו פוארטו ריקני, החל לעסוק בדראג לאחר שאלקסיס מטאו, מלכת דראג שהשתתפה גם היא במרוץ לדראג של רו פול (בעונה השלישית ובעונה הראשונה ובעונה החמישית של המרוץ לדראג: אולסטארס) שכרה את שירותיו כרקדן גיבוי.
אלקסיס היא אם הדראג של ונסה.
ההשתתפות במרוץ הדראג של רו פול
ונסה ונג'י מטאו הייתה אחת מ-14 המתחרות בעונה העשירית של המרוץ הדראג של רו פול שהחלה ב-22 במרץ 2018. מטאו הודחה בפרק הראשון לאחר שהתחרתה בליפ סינק לשירה של כריסטינה אגילרה, שהייתה שופטת אורחת בפרק זה, "Ain't No Other Man" מול קלורי קרבדשיאן ויליאמס.
לאחר הדחתה מן התוכנית, פסעה מטאו אחורנית אל מאחורי הקלעים, נפרדת לשלום בכך שהיא אומרת את שמה "מיס ונג'י" שלוש פעמים ברציפות ("Miss Vanjie...
אמירה זו הפכה לאחר הדחתה לסנסציה ברחבי הרשתות החברתיות ושימשה ליצירת סרטונים הומוריסטיים, גיפים ובדיחות רבות שהופיעו באפליקציות שונות ובתוכניות טלוויזיה.
בעקבות הפופולריות של מטאו ברחבי הרשתות החברתיות היא הוכרזה ב-24 בינואר 2019 כאחת מ-15 המתחרות בעונה ה-11 של המרוץ לדראג של רו פול.
בעונה זו הייתה מטאו בתחתית שלוש פעמים, בפרקים 9, 10 ו-12. היא ניצחה בשני הליפ סינקים, אבל הודחה בליפ סינק השלישי נגד בן זוגה באותה התקופה, ברוק ליין הייטס.
מטאו הגיעה למקום ה-5 בתחרות.באפריל 2024 הוכרז כי תשתתף בעונה התשיעית של המרוץ לדראג: אולסטארס.
מטאו הוציאה לאור את הסינגל הראשון שלה "אני ונג'י" ב-21 ביוני 2018.
ב-14 במרץ 2019 השתתפה מטאו בקליפ לשירה של הראפרית איגי אזליה "Sally Walker", ובקליפ נוסף לשירה של אזליה "Started" יחד עם מלכת הדראג טריקסי מאטל.
ונסה מורגן מזיראי היא שחקנית קנדית.
מוכרת מתפקידה כביאטריקס קסטרו בסדרת הנוער "למצוא את קרטר" בערוץ MTV, ומתפקידה כטוני טופז בסדרה "ריברדייל" בערוץ The CW.
מורגן נולדה באוטווה, אונטריו שבקנדה.
אמה ממוצא סקוטי ואביה ממוצא טנזני.
מורגן החלה לשיר בגיל שש.
היא שרה באירועים קהילתיים והופיעה במופעי התרמה של ארגון Childhelp.
היא התגלתה על ידי סוכן הוליוודי ב-1999 וזכתה במלגה באקדמיה למשחק בהוליווד, ובאותה שנה זכתה מורגן בתחרות מיס אמריקה ג'וניור וזכתה במקום הראשון בפסטיבל התמר הלאומי בקליפורניה.
בשנת 2000 היא זכתה במקום הראשון בתחרות שירה אפרו-אמריקאית.
מורגן בוגרת לימודי תואר ראשון בפילוסופיה מאוניברסיטת קווינס בקינגסטון.
את תפקידה הראשון קיבלה בסרט הטלוויזיה משנת 2000; "A Diva's Christmas Carol" של ערוץ VH1 בכיכובה של ונסה ויליאמס, שם גילמה מורגן את דמותה הצעירה שגילמה ויליאמס.
מורגן ידועה בתור אמנדה פירס בסדרת הקומדיה "The Latest Buzz", וכשרה בסרט ובסדרת ערוץ דיסני "הבייביסיטר שלי היא ערפדית".
בשנת 2011 שיחקה בסרט הקומדיה "חנון מהסרטים" בהפקה של ערוץ דיסני.
כמו כן שיחקה בתפקיד אורח בסדרת הנוער הקנדית "דגראסי".
בשנת 2014 החלה לשחק בסדרת הדרמה לנוער "למצוא את קרטר" ברשת MTV, בדמותה של ביאטריקס "בירד" קסטרו, חברתה הטובה של קרטר (קתרין פרסקוט).
שנה לאחר מכן שבה הסדרה לעונה השנייה וכך גם מורגן.
בשנת 2017 הצטרפה לעונה השנייה לצוות השחקנית הראשי של סדרת הפנטזיה "תולדות השנארה", בתור לאריה.
בשנה זו החלה לגלם את דמותה של טוני טופז בסדרת הדרמה לנוער "ריברדייל", על תפקיד זה זכתה בפרסי בחירת הנוער 2019 בפרס ה"צמד הנבחר" יחד עם מדליין פטץ'.
ב-3 ביולי 2019 מורגן התארסה לשחקן הבייסבול מייקל קופץ', המשחק בשיקגו וייט סוקס.
השניים נישאו ב-4 בינואר 2020. ב-19 ביוני 2020 קופץ' הגיש בקשה לגירושין.
ב-24 ביולי 2020 פרסמה מורגן ברשתות החברתיות כי היא בהריון, והיא ילדה בן זכר במהלך 2021.
+שנהסרטתפקידהערות2010פרנקי ואליספרנקי בת ה-162018Pimp דסטיני2022מרגו (אנ')לקסי
תפקיד ראשי (עונה 3 ואילך); 69 פרקים2024–הווהנוכלת בשירות החוק (אנ')מקס מיטשלתפקיד ראשי (2 עונות); 23 פרקים
וֵנְסְדֵיי (מאנגלית: Wednesday) היא סדרת אימה קומית אמריקאית שעלתה לשירות הזרמת המדיה "נטפליקס" ב-23 בנובמבר 2022, בהפקת "יונייטד ארטיסטס", חברה בת להפקות טלוויזיה של MGM.
הסדרה היא ספין אוף במסגרת זיכיון "משפחת אדמס", ועוסקת בהתבגרותה של בת המשפחה ונסדיי אדמס כתלמידה בפנימייה התיכונית "אקדמיית נוורמור".
את הסדרה ביים והפיק טים ברטון, כפרויקט הביכורים שלו כבמאי טלוויזיה, ואת התסריט כתבו אלפרד גוף ומיילס מילר אשר משמשים גם כמפיקים לצידו של ברטון.
ב-6 בינואר 2023 הוכרז שהסדרה תחודש לעונה שנייה, החלק הראשון בעונה השנייה עלה ב-6 באוגוסט 2025 החלק השני עלה ב-3 בספטמבר.
לאחר שסולקה משמונה בתי ספר תוך חמש שנים – כשבאחרון מתוכם הייתה מעורבת בתקרית במהלכה תקפה בריונים באמצעות דגי פיראניה טורפים – ונסדיי נשלחת לפנימיית "אקדמיית נוורמור", שבה למדו הוריה ונפגשו לראשונה.
הפנימייה נקראת על שמו של אדגר אלן פו, בוגר מפורסם שלה, והוקמה בשנת 1791 בְּמַעֲבֶה יערות ניו אינגלנד, במרחק 25 דקות הליכה מהעיירה הציורית ג'ריקו , אחת מהתיישבויות הצליינים המקוריות באזור.
היא משמשת כמוסד חינוכי לאאוטסיידרים, חריגים ודחויים שניחנו ביכולות על-טבעיות, ומחולקים לארבע קליקות עיקריות: "הניבים" (ערפדים), "הפרוות" (אנשי זאב), "הקשקשים" (סירנות) ו"הסטלנים" (גורגונים), ואיתם תלמידים נוספים בעלי כישורים ייחודיים מצמררים אחרים.
בנוסף לכך, נוורמור היא מקום מסתורי הטומן בחובו סודות אפלים אודות עברה של משפחת אדמס.
ונסדיי אדמס מתחילה בעל-כורחה פרק חדש בחייה בנוורמור, והיא מתכננת לברוח משם.
אולם, סדרה של מעשי רצח אכזריים ומפלצתיים המטילים אימה על ג'ריקו, מפתה אותה לפתור תעלומה המעמידה במבחן את אדישותה הקרה כקרח, האופיינית לה.
בתוך כך, היא פותרת תעלומה שבה הסתבכו הוריה לפני 25 שנה, לומדת לשלוט בכוחותיה העל-טבעיים המתפתחים, ומתמודדת עם יחסיה החדשים והמורכבים עם חבריה ללימודים בנוורמור.
בעונה השנייה, ונסדיי חוזרת לנוורמור ובעודה מפתחת את יכולותיה העל-טבעיים, היא נאלצת להתמודד עם סטוקרית חדשה ולמנוע את מותה של איניד.
בנוסף, פאגסלי גם מצטרף לנוורמור, בעוד בארי דורט, המנהל החדש של בית הספר ומחליפה של וימס, משכנע את מורטישיה להצטרף לוועדה שעוסקת באספת תרומות, מה שגורם למורטישיה וגומז לעבור לגור בנוורמור באופן זמני.
ג'נה אורטגה – ונסדיי אדמס, נערה גותית בת 16 בעלת יכולות תקשור על-טבעיות והבת הבכורה למשפחת אדמס, אשר נשלחת ל"אקדמיית נוורמור" בניגוד לרצונה.
אורטגה מגלמת גם את גודי אדמס, האם הקדמונית של ונסדיי מהמאה ה-17, המופיעה בחזיונותיה
קארינה וארדי (עונה 1) ואמילי רינג (עונה 2) – ונסדיי הצעירה
גוונדלין כריסטי (עונה 1, אורחת בעונה 2) – לריסה וימס, מנהלת "אקדמיית נוורמור" ובת-כיתתה לשעבר של מורטישה אדמס, הנוטרת טינה לוונסדיי בשל יריבות נושנה בינה לבין מורטישה מאותם ימים.
כשהיא סבורה שהנערה איננה אלא עושת צרות, לריסה מציגה את עצמה כמסבירת פנים, אך מסתירה את רגשותיה האמיתיים.
אוליבר ויקהאם - לריסה וימס הצעירה
ריקי לינדהום (עונה 1) – ד"ר ואלרי קינבוט, פסיכיאטרית אקסצנטרית וחדת-עין המגלה עניין מיוחד בוונסדיי, מטופלתה החדשה.
ד"ר קינבוט אוהבת לפחלץ פגרים של בעלי חיים שנדרסו בכבישים, נרות מבושמים, ופונצ'ואים מבד קשמיר.
ג'יימי מקשיין (עונה 1, אורח בעונה 2) – דונובן גלפין, השריף של העיירה ג'ריקו, אביו היחידני של טיילר ואדם ציני וממורמר, הפוגע לעיתים בבנו.
לדונובן "חשבון" ישן עם אקדמיית נוורמור ושאיפה לנקום בגומז אדמס, תלמיד לשעבר באקדמיה, וכאשר סדרת אירועי הריגה מתרחשת בסמוך לאקדמיה, הוא מנסה באופן אובססיבי לקשור בין ההריגות, שבוצעו לכאורה על ידי דובי גריזלי, לאקדמיה.
האנטר דוהאן – טיילר גלפין, בן השריף המקומי.
נער רגיש ופיקח הסובל מיחסים לקויים עם אביו, ועובד בבית הקפה המקומי במשרה חלקית.
טיילר מפתח ידידות בלתי סבירה עם ונסדיי אדמס.
פרסי היינס וייט (עונה 1) – זווייר ת'ורפ, תלמיד ב"אקדמיית נוורמור", שמוקסם מאישיותה של ונסדיי.
נער כריזמטי ובעל כישרון אמנותי על־טבעי, אמיד ופריווילגי, בזכות אביו שהוא מדיום ידוען.
אמה מאיירס – איניד סינקלייר, שותפתה לחדר של ונסדיי, והיפוכה המוחלט.
אשת-זאב זוהרת וססגונית שבאה מלהקת אנשי זאב מסן פרנסיסקו, הנוהגת לאבזר את מדיה הסגולים באביזרי אופנה בוהקים.
ג'וי סאנדיי – ביאנקה בארקלי, תלמידה פופולרית מאוד ב"אקדמיית נוורמור", וצאצאית לשושלת עתיקה של סירנות הידועות בכושר השכנוע המהפנט שלהן, המסתכסכת עם ונסדיי לאחר הגעתה לנוורמור.
מאחורי חיצוניותה וחזותה הקשוחה, ביאנקה מסתירה את חייה הקשים.
ג'ורג'י פארמר – אג'אקס פטרופולוס, תלמיד ב"אקדמיית נוורמור", גורגון מוזר וביישן החושש להביט בעיני הסובבים אותו.
נאומי ג'יי אוגאווה – יוקו טנאקה, ערפדה גותית אלגנטית ואחת הבנות ה"קוליות" באקדמיית נוורמור.
כריסטינה ריצ'י – לורל גייטס / מרילין ת'ורנהיל, אם הבית של מעונות אקדמיית נוורמור.
מוסא מוסטפא – יוג'ין אוטינגר, תלמיד חריג ב"אקדמיית נוורמור" ונשיא מועדון הדבוראים של בית הספר.
סטיב בושמי – בארי דורט (עונה 2), מנהל בית הספר החדש באקדמיית נוורמור, פירוקינטי
אייזק אורדונז – פאגסלי אדמס (עונה 2; אורח בעונה 1), אחיה הצעיר של ונסדיי.
בעונה השנייה, הוא מתחיל לפתח את היכולת לייצר חשמל סטטי בדומה לדודו מצד אביו.
אוון פיינטר – אייזק נייט / "סלרפ" (עונה 2), זומבי של תלמיד לשעבר של נוורמור
בילי פייפר – איזדורה קאפרי (עונה 2), ילדת פלא לשעבר, אשת זאב ומורה למוזיקה בבית הספר נוורמור.
לויאנדה אונאטי לואיס-ניאו – ריצ'י סנטיאגו (עונה 2; אורחת בעונה 1), סגנית השריף גלפין.
בעונה 2, היא השריף החדשה של ג'ריקו לאחר התפטרותו של גלפין.
ויקטור דורובנטו – דבר, יד חיה ונטולת גוף שנשלחת לשמור על ונדסדי בנוורמור
טיילור – ברונו יוסון (עונה 2), תלמיד איש זאב בנוורמור שהתאהב באניד
איווי טמפלטון – אגנס דה-מיל (עונה 2), המעריצה האובססיבית של וונסדיי בנוורמור עם כוחות היעלמות.
לואיס גוזמן – גומז אדמס (עונה 2; עונה אורח 1), אביה של ונסדיי, עורך דין, בעלה הנלהב של מורטישה.
לוסיוס הויוס – גומז אדמס הצעיר
קתרין זיטה-ג'ונס – מורטישה אדמס (לבית פראמפ) (עונה 2; עונה אורח 1), אמה של ונסדיי, שלמדה באקדמיית נוורמור עם בעלה כשהייתה צעירה יותר והיא בעלת יכולת מדיום בדומה לבתה.
גוון ג'ונס – מורטישה פראמפ הצעירה
טומי ארל ג'נקינס – נובל ווקר (עונה 1), ראש העיר והשריף לשעבר של ג'ריקו.
איסמעיל קסו – של ווקר צעיר
אימן מרסון – לוקאס ווקר (עונה 1), בנו של ראש העיר ווקר, שקבוצת חבריו מסתבכת לעיתים קרובות עם ונסדיי.
ג'ורג' בורצ'אה (במשחק משותף בעונה 1) ויונאס סואטמו (עונה 2) בתור לרץ', המשרת המתנשא של משפחת אדמס.
הת'ר מטאראצו – ג'ודי ספנג'ל (עונה 2), עוזרת בכירה בבית החולים הפסיכיאטרי ווילו היל עם סוד אפל.
ג'ואנה למלי – הסטר פראמפ (עונה 2), אמה המרשימה והמנוכרת של מורטיציה.
פרנסס או'קונור – פרנסואז גלפין (לבית נייט), (עונה 2), אמו של טיילר הייד, אשר מתגלה כמטופלת בבית החולים ווילו היל.
קריסטן סמית' – פרנסואז הצעירה
קאלום רוס – רואן לאסלו (עונה 1), תלמיד טלקינטיקה בנוורמור שגורם צרות לונסדיי.
ויליאם יוסטון – ג'וזף קרקסטון (עונה 1), אבי הצליינים המייסד של ג'ריקו, שהיה נחוש להרוג את כל המנודים.
ניטין גנטרה – ד"ר רג'י אנואר (עונה 1), חוקר מקרי המוות במחוז ג'ריקו.
לואיס הייז – גארט גייטס (עונה 1), נער המאוהב במורטישיה הצעירה, שגומז חשוד ברצח במהלך לימודיו באקדמיית נוורמור.
פרד ארמיסן – פסטר אדמס, הדוד הפושע של וונסדיי, בעל היכולת לייצר חשמל סטטי.
ג'ונתן הורבט מגלם את פסטר הצעיר (עונה 2)
היילי ג'ואל אוסמנט – צ'ט לה-טרוי / קנזס סיטי סקאלפר (עונה 2), איש חסר מזל שנשר מבית הספר לקוסמטיקה, מטפח חיות מחמד ורוצח סדרתי ידוע לשמצה, אותו תופסת ונסדיי.
כריסטופר לויד – פרופסור אורלוף (עונה 2), מורה הביולוגיה הוותיק ביותר של נוורמור, שראשו נשמר בצנצנת.
לויד גילם בעבר את הדוד פסטר בסדרות "משפחת אדמס" ו"ערכי משפחת אדמס".
טנדי ניוטון – ד"ר רייצ'ל פיירברן (עונה 2), הפסיכיאטרית הראשית בווילו היל.
אנתוני מייקל הול – רון קרוגר (עונה 2), מנהל הצופים של קדטי פיניקס שמתנגשים עם אקדמיית נוורמור.
ליידי גאגא – רוזלין רוטווד (עונה 2), מורה בעלת כוחות על-טבעיים בשנות ה-60 באקדמיית נוורמור.
קספר ואן דיין – גדעון סטרלינג / ארנולד האנט (עונה 2), אביה החורג של ביאנקה ומנהיג כת ב"מורנינג סאן".
ב-22 באוקטובר 2020, נמסר שטים ברטון שוקד על פיתוח סדרה חדשה כספין אוף על משפחת אדמס, במימון אולפן הטלוויזיה של MGM, וברטון מתכוון להפיק ולביים את הסדרה שתתמקד בוונסדיי אדמס בהווה, ובאופן שבו נראית שנת 2020 מהפרספקטיבה שלה.
עוד נודע שבאותה עת כבר ניהל ברטון מגעים עם נציגים של מספר פלטפורמות הפצה שניגשו למכרז, כאשר "נטפליקס" נראתה כבעלת הסיכוי הטוב ביותר לזכות בו.
ב-17 בפברואר 2021 הוכרזה "נטפליקס" כזוכה במכרז לרכישת הסדרה, ונמסר שהחברה הזמינה עונה אחת בת 8 פרקים.
בהודעה לא הובהר אם יש כוונה לרכוש עונות עתידיות של הסדרה.
בציוץ בחשבון הטוויטר הרשמי שלה, אישרה "נטפליקס" שהיא תפיץ את הסדרה על ונסדיי אדמס, ולציוץ צורפה כרזת הסדרה.
מיטמן, ברמן ומיזרוקי הפיקו גם את סרט ההנפשה "משפחת אדמס" משנת 2019, ואת "משפחת אדמס 2" משנת 2021.
מהודעות ודיווחים בדבר הסדרה המיועדת, נודע שהשחקנית הראשית צפויה להיות ממוצא לטיני או היספני בגיל המתאים (18–20), וב-19 במאי 2021 נמסר על ליהוקה של ג'נה אורטגה לגילום דמותה של ונסדיי אדמס.
בנוסף לכך, מאחר שהסדרה מתרחשת בפנימייה של בית ספר תיכון, רוב השחקנים צפויים להיות בגיל הנעורים.
ב-6 באוגוסט 2021 פורסם שמו של השחקן הפוארטו-ריקני לואיס גוזמן כמי שיגלם את גומז, אבי משפחת אדמס, בהופעת אורח.
כעבור שלושה ימים, ב-9 באוגוסט, נמסר שקתרין זיטה-ג'ונס תגלם את אם המשפחה מורטישה אדמס, אף היא כדמות אורחת.
ב-27 באוגוסט 2021 נמסר על צירופם של חמש שחקניות וחמישה שחקנים לצוות הקבוע של הסדרה: ת'ורה ברץ', ריקי לינדהום, ג'יימי מקשיין, האנטר דוהאן, ג'ורג'י פארמר, מוסא מוסטפא, אמה מאיירס, נאומי ג'יי אוגאווה, ג'וי סאנדיי ופרסי היינס וייט.
ב-15 בספטמבר 2021 נמסר דבר הצטרפותה של גוונדלין כריסטי לצוות השחקנים הראשי, בתפקיד לריסה וימס, מנהלת אקדמיית נוורמור, לשעבר חברתה ללימודים של מורטישה אדמס.
ב-15 בספטמבר 2021 נמסר שאת צוות השחקנים הראשי של הסדרה ישלימו אייזק אורדונייס בתפקיד פאגסלי אדמס, אחיה של ונסדיי, ואילו ויקטור דורובאנטו יגלם את "דבר", כף היד הקטועה של משפחת אדמס.
כן הצטרפו לסדרה שחקנים שיגלמו דמויות חוזרות: ג'ורג'ה בורצ'ה, טומי ארל ג'נקינס, אימאן מרסון, ויליאם יוסטון, לויאנדה אונאטי לואיס-ניאוו, אוליבר ווטסון, קאלם רוס וג'ונה דיאס ווטסון.
ב-29 בנובמבר 2021 עזבה השחקנית ת'ורה ברץ' את רומניה, שם צולמה הסדרה, וחזרה לארצות הברית, וב-9 בדצמבר נמסר שברץ' פרשה מהסדרה מסיבות אישיות, ולא תחזור להמשך הצילומים.
ב-21 במרץ 2022 פורסם שבעקבות פרישתה של ברץ', צורפה כריסטינה ריצ'י לצוות השחקנים הראשי, והדמות שהיא תגלם תחליף את דמותה של אחראית המעונות טמארה נובאק, שיועד לברץ', וב-17 באוגוסט 2022 נמסר רשמית, שריצ'י תגלם את דמותה של מרילין ת'ורנהיל, אם הבית של מעונות "אקדמיית נוורמור".
ב-1 ביוני 2022 צייץ השחקן האנגלי מארי מק'ארתור שהוא מופיע בסדרה.
ב-8 באוקטובר 2022 חשפה "נטפליקס" את דמותו של הדוד פסטר בסדרה, בגילומו של פרד ארמיסן.
זאת, במסגרת פסטיבל קומיק-קון ניו יורק .
ארמיסן סיפר במעמד החשיפה, שהוא בחר לגלח את שיער ראשו, ולא לחבוש קרחת מלאכותית, ורק גבותיו הוסתרו בעזרת איפור.
שלב הצילומים של הסדרה התחיל ב-13 בספטמבר 2021 בבוקרשט, רומניה, והיה אמור להסתיים בשלהי חודש פברואר 2022, אולם בעקבות פרישתה של ת'ורה ברץ' והחלפתה בכריסטינה ריצ'י, הסתיימו הצילומים כחודש אחר כך, ב-30 במרץ.
צילומי העונה השלישית מתוכננים להתחיל בפברואר 2026.
ב-1 ביוני 2022 הושק חשבון טוויטר רשמי של הסדרה, ובאמצעותו הופץ סרטון טיזר.
סרטון טיזר נוסף, בו הוצגה ג'נה אורטגה לראשונה בדמות ונסדיי, הופץ ב-6 ביוני 2022, במסגרת "שבוע הגיקים" שקיימה "נטפליקס", והוקדש ליצירות ז'אנר (סדרות, סרטים ומשחקי מחשב).
ב-16 באוגוסט 2022 פורסם תצלום רשמי משותף של ארבע דמויות בני משפחת אדמס, בו הוצגו לראשונה זיטה-ג'ונס וגוזמן כמורטישה וגומז אדמס, ואייזק אורדונייס בדמות פאגסלי, לצד ג'נה אורטגה.
יום לאחר מכן, ב-17 באוגוסט, הופץ בערוץ היוטיוב של נטפליקס קדימון רשמי של הסדרה.
כרזה רשמית של הסדרה פורסמה ב-23 בספטמבר 2022. במסגרת ההודעה על תאריך ההפצה, השיקה "נטפליקס" אתר אינטרנט רשמי של אקדמיית נוורמור.
זהו אתר אינטראקטיבי המזמין את הגולשים להגיש בקשת קבלה לפנימייה, לבחור את הקליקה שהם מעוניינים להשתייך אליה, להכיר את התלמידים ואת פעילויות בית הספר, ולצפות במנהלת לריסה וימס (גוונדלין כריסטי) השוטחת את משנתה.
ב-8 באוקטובר 2022, הופץ קדימון רשמי לסדרה.
הסדרה בת שמונת הפרקים עלתה לשידור ב-23 בנובמבר 2022.
העונה השנייה תושק בשני חלקים: חלק ראשון ב-6 באוגוסט וחלק שני ב-3 בספטמבר 2025, פורמט חלוקה עונתי נדיר של נטפליקס, ששימש גם סדרות כמו "ברידג'רטון", "אמילי בפריז" ו"חופים של סודות".
העונה השלישית של הסדרה צפויה לעלות לשידור רק בשנת 2027.
העיתונאית, סופרת ותסריטאית דיינה שוורץ הביעה תרעומת מהולה בתמיהה על הרעיון של ברטון ליצור את הסדרה.
תחת הכותרת "טים ברטון, בבקשה הנח לוונסדיי אדמס", כתבה שוורץ שהמשפט "טים ברטון עושה משפחת אדמס", משעמם, חסר השראה ורדוד כמו הרעיון עצמו, יותר מהמשפט "להוליווד נגמרו הרעיונות".
לדבריה, עם העוצמה והכסף שצבר ברטון, הוא חדל להיות במאי של סרטים מרתקים ומעניינים כבעבר, והחל לתפקד כפרודיה עצמית במשרה מלאה, ובמקום סרטים, הוא עושה סרטי פרסומת באורך מלא למוצרי קידום מכירות.
ונילה נינג'ה () היא להקת רוק אסטונית, המורכבת מנשים בלבד, ושזכתה להצלחה בשנות האלפיים במדינתה ובמדינות דוברות הגרמנית באירופה.
הלהקה הוקמה בשנת 2002 ולאחר כשנה הוציאה בכורה כשם הלהקה - "Vanilla Ninja", שכלל שירים הן באנגלית והן באסטונית.
לאחר כשנה, ב-2004, הוציאה הלהקה לאור שירים שזכו להצלחה במרכז אירופה - "Tough Enough", "When The Indians Cry", "Blue Tattoo" ו-"I Know".
הלהקה התחרתה בקדמי האירוויזיון האסטוניים פעמיים, ב-2003 וב-2007, וכשלה לייצג את אסטוניה פעמיים.
עם זאת, הלהקה ייצגה את שווייץ באירוויזיון 2005 שהתקיים בקייב, אוקראינה, עם השיר "Cool Vibes".
בתחרות זו הגיעה הלהקה למקום השמיני בעוד אסטוניה כשלה להעפיל לגמר, כשהשיר מגיע למקום השלישי במצעד הסינגלים האסטוני, גבוה יותר מהשיר של אסטוניה עצמה.
הלהקה החזיקה במותג גלידות עצמאי ששווק באסטוניה.
הלהקה הוציאה עוד שלושה אלבומים והשתתפה בפסטיבל ויניה דל מאר בשנת 2008 לפני שהתפרקה.
בשנת 2020 חזרה הלהקה לפעול ובשנת 2021 הוציאה את אלבומה "Encore".
שנהמועמדות עלאירועקטגוריהתוצאה2006ונילה נינג'הטקס פרסי ה-MTV האירופאיהאמן הבלטי הטוב ביותר
ונסה לאפא (נולדה ב-29 במאי 1975) היא במאית סרטים תיעודיים שהתפרסמה בעיקר בעקבות בימוי של שני סרטים שעסקו בגְדולי פושעי המלחמה הנאצים היינריך הימלר ועמיתו אלברט שפאר.
בנוסף, הפיקה יותר ממאה דיווחים וסרטים תעודיים עבור תחנות הטלוויזיה בישראל.
לאפא נולדה ב-29 ב-מאי 1975 באנטוורפן שבבלגיה, בבית ציוני בית"רי אידאולוגי מאד ועלתה לישראל לבדה בגיל 19. למדה באוניברסיטת תל אביב לימודי המזרח התיכון וערבית, ולאחר מכן קולנוע בקמרה אובסקורה.
לאחר לימודיה האקדמיים החלה לעבוד בערוץ 1 כתחקירנית בתוכניות אקטואליה כמו "פופוליטיקה" ו"ערב חדש".
לאחר הקמת ערוץ 10 בשנת 2002, הצטרפה אליו, ושימשה כתחקירנית בתוכנית "בן ורוזן", ולאחר מכן ככתבת ותחקירנית בתחום חדשות החוץ.
עבדה עם כתב הניו יורק טיימס תומאס פרידמן והפיקה עבורו דיווחים דוקומנטריים בישראל, וכן סרט דוקומנטרי בן 52 דקות אודות גדר ההפרדה, סרט שזכה לתפוצה עולמית באמצעות הניו יורק טיימס.
בשנת 2006 הקימה חברת הפקות עצמאית בשם ריאלוורְקְס בע"מ.
הריאיון לא הניב את המצופה, בין השאר מכיוון שעמד צו איסור פרסום על הפרשה, ולאפא סירבה להפוך את המיזם התיעודי למיזם חדשותי, והתעקשה על חופש היצירה שלה, זאת על אף ש-"קשת" אמורים היו לשלם בעבור הסרט 70,000 דולר.
לדברי העיתונאית והמרצה לתקשורת אביבה לורי, הוויכוח בין לאפא ל"קשת" היה על גבולות האחריות הדוקומנטרית.
בסופו של דבר, הסרט שודר כעבור מספר חודשים.
עבודתה המרכזית הראשונה - הסרט "אדם הגון"
בשנת 2006 הגיעו לידיה יומניו של היינריך הימלר ומשפחתו.
הראשונים שאספו את היומנים הללו, יחד עם 350 מכתבים של הימלר לאשתו, ובין 10 ל-15 יומנים מסוגים שונים, ועוד 135 תמונות סטילס ומסמכים שונים, היו חיילי צבא ארצות הברית, שתפסו ב-6 מאי, 1945 את ביתו של הימלר, אך מסיבה כלשהי לא העבירו אותם לשלטונות הצבא.
כל החומר הזה "שכב" במשך עשרות שנים בביתו של אזרח ישראלי, חיים רוזנטל, ובשנת 2006 אביה של לאפא רכש אותו מבנו של רוזנטל ויחד עם פרופ' נתי לאור מאוניברסיטת תל אביב שכנעו את לאפא לעסוק בחומר.
היא עבדה במשך 7 שנים על היומנים הללו, ותרה בארכיונים בכל רחבי העולם אחרי סרטונים אותנטיים שבהם הוא מופיע, תוך הפעלת טכניקות וטכנולוגיות שנועדו לנקות את הלכלוך שדבק בסרטי הצילום, ולשחזר את הפסקול המקורי שלהם, וזאת כדי ליצור את הסרט "אדם הגון".
הממשלה הפדרלית הגרמנית אישרה, לאחר בחינה מדוקדקת, שכל החומר המדובר אותנטי, והוא הוצג במשך 8 ימים באחד מעיתוניה החשובים של גרמניה.
הסרט הוקרן בהקרנת בכורה בפסטיבל הסרטים הבינלאומי של ברלין, והשתתף בפסטיבלים רבים ברחבי העולם, וזכה בפרס הדוקו הטוב ביותר של פסטיבל הקולנוע ירושלים והיה בין חמשת המועמדים הסופיים לפרס האקדמיה הישראלית לקולנוע (פרס אופיר).
הסרט היה ברשימת 134 הסרטים התיעודיים שפורסמה על ידי האקדמיה האמריקאית לקולנוע באוקטובר 2014, שמתוכם נבחרו המועמדים לפרס האוסקר לסרט התיעודי הטוב ביותר .
פרסים, מועמדויות והשתתפויות בולטות בפסטיבלים בינלאומיים
פסטיבל הסרטים הבינלאומי של ברלין - הקרנת בכורה, פברואר, 2014.
הבימוי הטוב ביותר לסרט תיעודי – פסטיבל הקולנוע ירושלים, אוגוסט - ספטמבר, 2014
מועמדות ל-Best Use of Footage in a Cinema Release - Focal International Awards - מטעם איגוד התעשייה בבריטניה לספריות וסוכנויות תמונות, BAPLA, לונדון, מאי 2015.
עבודתה המרכזית השנייה - הסרט "שפאר בדרך להוליווד"
הסרט הבא שביימה והפיקה ושייך לאותה סוגה קולנועית הוא "שפאר בדרך להוליווד".
מדובר בשר החימוש הנאצי, אלברט שפאר, שניצל ממשפטי נירנברג ונידון למאסר בלבד, ויוצא כנגד הספר שכתב ופרסם בשנת 1969, ועל הקלטת שיחות רבות שקוימו איתו בארצות הברית.
שיחות אלה מגלות את דמותו האמיתית והאנטישמית שעומדת בניגוד גמור לדמות "התמימה" שניסה להציג במשפטי נירנברג ובספרו, שכביכול לא היה מודע להשמדת היהודים, למרות שהיה ידידו הקרוב של היטלר, ואחראי על חימוש הוורמאכט והכוחות המזוינים האחרים של גרמניה הנאצית.
הקלטות אלה היו גנוזות במשך שנים ונמצאו בידי סטנלי כהן שרכש את הזכויות להסרטת סרט על בסיס ספרו של שפאר, וקיים איתו יחד עם התסריטאי אנדרו בירקין כ־40 שעות של שיחות מוקלטות במשך חודשים.
הסרט חושף את כל אלה, לאחר שלאפא, יחד עם תומר אליאב, מעצב הפסקול של "איש הגון" קיימו שוב עבודת מחקר מקיפה אודות האיש והחומרים שעמדו לרשותם.
הסרט הוקרן בבכורה עולמית בפסטיבל הסרטים הבינלאומי בברלין 2020 והוקרן בפסטיבל הקולנוע ירושלים ב־27 אוגוסט 2021 במסגרת תחרות דיאמונד לקולנוע ישראלי תיעודי בו זכתה בפרס הבימוי הטוב ביותר.
הסרט זכה בפרס אופיר לסרט התיעודי הארוך הטוב ביותר לשנת 2021.
ונסה ספרינגורה היא במאית, סופרת והעורכת הראשית של הוצאת הספרים ז'ולייאר.
התפרסמה מאוד בעקבות ספרה "ההסכמה" (Le Consentement), המתאר את הפגיעה המינית שחוותה החל מגיל 14 על ידי הסופר גבריאל מצנף , שהיה אז בן 49. הספר הפך לרב-מכר, השפיע עמוקות על השיח על אלימות מינית בצרפת ותרם לשינויים בחוק הצרפתי בנוגע לגיל ההסכמה לקיום יחסי מין.
ספרינגורה נולדה בשנת 1972 בפריז.
הוריה התגרשו כאשר הייתה בת 13, אביה האלים עזב את הבית, והיא נותרה עם אם חד-הורית.
היא בעלת תואר ראשון בספרות מודרנית מהסורבון בפריז.
בשנת 2006 החלה לעבוד כעוזרת עורכת בהוצאת הספרים ז'ולייאר.
היא כתבה וביימה סרטי טלוויזיה ביניהם הסרט Dérive ב־2006 וסדרת הטלוויזיה Quotidien בשנת 2016. בשנת 2019 מונתה לעורכת הראשית של הוצאת הספרים.
בשנת 2021 הופיעה בפסטיבל הסופרים בירושלים.
בספטמבר 2021 עזבה ספרינגורה את ההוצאה לאור.
בתחילת 2020 פרסמה ספרינגורה את ספר הזכרונות שלה "ההסכמה", שבו תיארה כיצד החל מגיל 13 היא פותתה, נוצלה מינית ונאנסה על ידי הסופר הנודע גבריאל מצנף, שהיה אז בן 49.
בספר היא מתארת כיצד נותרה במצב רגיש לאחר שהוריה התגרשו זמן קצר לפני שהגיעה לגיל 13, אביה האלים עזב את הבית, ואמה התפרנסה בדוחק בעבודתה בהוצאת ספרים.
היא התלוותה לאמה לארוחת ערב, שם פגשה לראשונה את מצנף.
בספר מתואר איך מצנף כתב לה מכתבים, חיכה לה מחוץ לבית הספר, ועקב אחריה ברחוב.
בשלב מסוים הוא עבר לגור איתה בבית מלון על מנת להתחמק מהמשטרה.
למשטרה דווח על האונס המתמשך שהוא ביצע, היא חקרה אותו לבסוף אבל החליטה לא לפתוח בחקירה.
פרסומו הימם את עולם ההוצאות לאור בצרפת כאשר יצא בגלוי נגד היסטוריה שלמה של פדופיליה ופגיעות מיניות אשר מצנף כתב עליהם בספריו ללא הסתרה לאורך כמה עשורים.
מצנף היה סופר מוערך בשנות ה-70 וה- 80 אשר מרבית ספריו תיארו את יחסיו עם נערות צעירות מאוד.
הוא כתב על כך בגלוי, וגם על נסיעותיו לפיליפינים שבהן שכב עם ילדים בני 10–11, במסגרת תיירות מין.
לדוגמה, כבר בשנת 1975 הוא הוציא לאור מאמר שלם שנקרא "מתחת לגיל 16" שבו כתב בפתיחות על יחסי מין עם ילדים, ועל זכותם של מבוגרים לקיים יחסי מין עם ילדים.
בשנת 1977 הוא כתב מאמר שלם שבו הוא קורא לשחרר שלושה גברים שהואשמו בקיום יחסי מין עם קטינים בני 13 ו-14 על המכתב חתמו אינטלקטואלים, פסיכואנליטיקאים, פילוסופים נודעים, וסופרים מפורסמים וביניהם – רולאן בארת', סימון דה בובואר, וז'אן פול סארטר.
בשנת 1995 הוא כתב ספר שלם בשם בדוי על יחסיו עם ספרינגורה בשם "La Prunelle de mes yeux" בספר הוא מתאר את מערכת היחסים ביניהם ואיך הוא היתל במשטרה שחקרה אותו.
הספר, "ההסכמה" התקבל באהדה, גם על ידי המבקרים וגם על ידי הקהל והפך לרב מכר במהירות.
ההשפעה על מצנף בן ה-83 הייתה מיידית.
שלושת המוציאים לאור שלו הפסיקו לעבוד איתו, והוא נחקר במשטרה תחת חקירה פלילית.
השערורייה של העבירות הפליליות הללו השפיעה על עוד דמויות ידועות בצרפת שתמכו והיו בחוג החברתי של מצנף.
ביניהם הפוליטיקאי הצרפתי כריסטופר ג'רארד אשר טען כי לא היה מודע לפדופיליה של מצנף, אף על פי שהשניים היו חברים קרובים.
חברים נוספים שהכחישו כל מידע על מעשיו הם ז'אן מרי לה פן, פרנסיס מיטרנד, איב סן לורן ובן זוגו פייר ברגה.
שנתיים לאחר מכן מצנף ברח לאיטליה.
בעקבות פרסום הספר הממשלה הצרפתית הכריזה כי היא תשנה את החוק שגיל ההסכמה יהיה מעל 15.
הספר פורסם באנגלית בשם Consent על ידי הרפר קולינס בשנת 2021 וזכה לביקורות חיוביות בניו יורק טיימס ובגארדיאן ולאהדה רבה.
מאז תורגם ל-30 שפות כולל לעברית.
בשנת 2023,הספר עובד לסרט בעל אותו שם בבימויה של ונסה פילו, בכיכובה של קים הייגלין בתור ספרינגורה וז'אן פול רוב בתור מצנף.
ספרינגורה נשואה, אם לילד ומתגוררת בפריז.
ונסדיי פריידיי אדמס היא דמות בדיונית שנוצרה על ידי הקריקטוריסט האמריקאי צ'ארלס אדמס ומופיעה בזיכיון האמריקאי "משפחת אדמס".
ברצועות הקומיקס העוסקות במשפחת אדמס, שהופיעו לראשונה בטור של "הניו יורקר" בשנת 1938, לוונסדיי ולבני משפחה לא ניתנו שמות.
כאשר המפיק דן לוי ביקש לעבד את רצועות הקומיקס העוסקות במשפחה לסדרת טלוויזיה, בחר אדמס להעניק לה את השם "ונסדיי", על בסיס הפזמון, "Wednesday's child is full of woe / ילדו של יום רביעי מלא בצער".
את הרעיון לשם סיפקה השחקנית והמשוררת ג'ואן בלייק, שהייתה מכרה של אדמס.
בנוסף, ניתן לה השם האמצעי "פריידיי".
ונסדיי היא אחותו של פאגסלי ובתם היחידה של גומז ומורטישה אדמס.
בעיבודים המוקדמים יותר בזיכיון, היא אחותו הצעירה של פאגסלי, ובעיבודים המאוחרים יותר, אחותו הגדולה.
במהלך הופעותיה בזיכיון, ונסדיי אדמס מוצגת כילדה בת 13 האובססיבית למוות ועינויים; כשאת רוב ניסוייה היא מנסה על אחיה, פאגסלי, בשביל ה"כיף" או על מנת "להעניש" אותו.
ונסדיי מנסה להרוג את פאגסלי פעמים רבות; היא אוהבת לגדל עכבישים ולחקור את משולש ברמודה; ויש לה נטייה להבהיל את הסובבים אותה בשל אישיותה הגותית.
מאפייניה החיצוניים הבולטים של ונסדיי הם עורה החיוור ושיערה השחור כעורב הקלוע בצמות ארוכות.
ונסדיי לובשת לרוב שמלה שחורה בעלת צווארון לבן, גרביים ונעליים שחורות; ובנוסף, היא מפגינה את רגשותיה לעיתים רחוקות, ותחת זאת מראה אדישות ונטיות סדיסטיות אל הסובבים אותה.
בסדרה המקורית, דמותה של ונסדיי מוצגת כילדה מתוקה בת 6 המחפה על מוזרותם של הוריה ואחיה בעיני הסביבה.
על אף שתחביבה האהוב ביותר הוא גידול עכבישים; מתגלה גם כי ונסדיי חולמת להיות בלרינה וכי היא אוספת בובות ערופות-ראש, כשהאהובה עליה ביותר הוא בובת מארי אנטואנט, לה אחיה עורף את הראש (לבקשתה).
למרות היותה קטנה, ונסדיי חזקה בצורה יוצאת-דופן.
סרטים אלו היו הראשונים לתאר על המסך את מעשיה האלימים של ונסדיי במקום לרמוז עליהם.
בסדרת הרשת הפארודית "Adult Wednesday Addams", גם בבגרותה, ונסדיי (בגילומה של מליסה האנטר), נשארת אפלה, סוציופטית וסדיסטית (אם כי כמו במקור, כל מעשיה הנוראיים רק נרמזים ומתרחשים מחוץ למצלמה) וכבעלת צמות ארוכות.
מנגד, בעיבודו המוזיקלי של הזיכיון, מוסבר כי ונסדיי "התבגרה" וויתרה על נטיותיה הסדיסטיות ועל מאפייניה החיצוניים לאחר שהתאהבה והתארסה ללוקאס ביינק.
בסרט ההנפשה משנת 2019, ונסדיי נשארת בעלת אופי אדיש ונטיות סדיסטיות.
עם זאת, היא גם משועממת מחייה המורבידיים בחיק המשפחה, ומשתוקקת לראות את העולם למרות התנגדותה של מורטישה.
רצונותיה אלו מובילים לכך שהיא מתיידדת עם פרקר נדלר ואף לובשת בגדים צבעוניים לזמן קצר.
את דמותה של ונסדיי בסדרת הטלוויזיה המקורית מגלמת ליסה לורינג, אם כי דמותה מוצגת בפן יותר ילדותי ומתוק מאשר ברצועות הקומיקס המקוריות.
לורינג שבה לגלם את ונסדיי בספיישל הטלוויזיוני משנת 1977, "ליל כל הקדושים עם משפחת אדמס החדשה", בה דמותה בגרה וכעת מנגנת בחליל.
במרווח הזמן שחלף בין סדרת הטלוויזיה המקורית לספיישל הטלוויזיוני, להוריה נולדו שני ילדים נוספים שנראים בדיוק כמו פאגסלי וונסדיי.
בסרטי הלייב אקשן "משפחת אדמס" (1991) ו"החיים על פי משפחת אדמס" (1993), דמותה של ונסדיי מוצגת בצורה יותר נאמנה לרצועות הקומיקס, ואף בצורה אפלה יותר.
אישיותה של ונסדיי יותר חריפה, ובעלת שנינות מוריבידית ועניין חולני לפגוע באחיה הצעירים; תחילה בפאגסלי ולאחר כך גם בפיוברט.
בשני הסרטים, את דמותה מגלמת כריסטינה ריצ'י.
בסרט ההמשך, ונסדיי ופאגסלי נשלחים למחנה קיץ, שם מתאהב בה ג'ואל גליקר – חניך נוירוטי ומנודה חברתית.
במהלך הסרט, ונסדיי, פאגסלי וג'ואל ננעלים ב"צריף ההרמוניה" ונאלצים לצפות בסרטי משפחה עליזים על מנת לרסן את התנהגותם האנטי-חברתית.
במהלך מופע הסיום, ונסדיי מובילה את שאר החניכים המנודים במרד נגד גארי, בקי ואמנדה ועוזבת את המחנה עם פאגסלי וג'ואל בחסות הכאוס.
בסוף הסרט מרומז כי ונסדיי, למרות רגשותיה ההדדיים לג'ואל, מנסה בכוונה תחילה להפחיד אותו למוות לאחר שהוא מעלה את הרעיון להינשא לה בעתיד.
את דמותה של ונסדיי בסרט ה-DVD "משפחת אדמס: האיחוד" ובסדרת הטלוויזיה "משפחת אדמס החדשה", ששניהם הופקו בשנת 1998, מגלמת ניקול פוגר.
בשני עיבודים אלו דמותה של ונסדיי נשארה זהה לדמותה בסרטי הלייב אקשן.
באפריל 2010, הועלה עיבוד מוזיקלי בהשראת הזיכיון על תיאטראות ברודוויי.
בעיבוד זה, את דמותה של ונסדיי גילמה קריסטה רודריגז.
בעיבוד זה, דמותה של ונסדיי, כעת בת 18, "הפכה לאישה", ולפיכך נפטרה מנטיותיה הסדיסטיות והאנטי-חברתיות, וכן ממאפייניה החיצוניים.
במרץ 2011, את רודריגז החליפה רייצ'ל פוטר.
בספטמבר 2011, הפקת המחזמר יצאה לסיור הלאומי הראשון שלה; בה את דמותה של ונסדיי גילמה קורטני וולפסון, לאחר שגילמה את דמותה של הכלה / האם הקדמונית המתה בתיאטראות ברודוויי.
בסדרת הרשת הפארודית "Adult Wednesday Addams", את דמותה של ונסדיי המבוגרת מגלמת מליסה האנטר.
בסדרה זו, הממשיכה את אירועי סרטי הלייב אקשן, גם בבגרותה נשארה ונסדיי אפלה, סוציופטית וסדיסטית, בדומה לתיאורה מרצועות הקומיקס המקוריות ומהסרטים.
סדרה זו, עסקה בחוויותיה של ונסדיי כאישה בוגרת לאחר שעזבה את בית משפחת אדמס.
סדרת הרשת זכתה לתשומת לב תקשורתית במיוחד בפרק השלישי של העונה השנייה, בו ונסדיי מענישה שני גברים מיזוגניים.
The Tee & Charles Addams Foundation, בעלי זכויות היוצרים על הזיכיון, דיווחו על הסדרה בגין הפרת זכויות יוצרים וכתוצאה מכך הסדרה הוסרה באופן זמני מיוטיוב, אולם בשנת 2016, הסדרה הושבה לפלטפורמה.
את דמותה של ונסדיי בסרט ההנפשה "משפחת אדמס" (2019) ובהמשכו, "משפחת אדמס 2" (2021), מדבבת קלואי גרייס מורץ.
בשני הסרטים, דמויותיהם של בני המשפחה זהות לרצועות הקומיקס המקוריות, בשילוב פרטים נוספים: למשל, צמותיה של ונסדיי מסתיימות בלולאות תלייה.
את דמותה של ונסדיי בסדרה "ונסדיי" של נטפליקס מ-2022 מגלמת ג'נה אורטגה.
בסדרה זו, דמותה של ונסדיי מופיעה כמתבגרת בת 15–16 בעלת יכולות מנטליות ותפיסה על-חושית הלומדת בפנימיית "אקדמיית נוורמור", שם היא מנסה לסכל מסע הרג מפלצתי המטיל אימה על העיירה המקומית ולפתור תעלומה על-טבעית, בה הסתבכו הוריה 25 שנה קודם לכן.
ונסדיי מתוארת כבעלת אישיות אנטי-חברתית, מתבודדת, ולמרות ממדיה הקטנים היא בעלת כח פיזי ויכולות לחימה.
ונסה סלבסט היא שחקנית פוקר אמריקאית אשר זכתה ב-3 צמידי אליפות העולם בפוקר, ונבחרה להיכל התהילה של הפוקר לנשים ב-2022. סלבסט היא האישה היחידה שדורגה במקום הראשון ב-GPI.
סלבסט נולדה בברוקלין וגדלה בניו יורק.
היא החלה ללמוד תואר במתמטיקה במכון הטכנולוגי של מסצ'וסטס, לפני שעברה לאוניברסיטת ייל ושם עשתה תואר במדע המדינה.
היא עבדה במקינזי ושות', וחזרה לפקולטה למשפטים בייל וסיימה תואר במשפטים ב-2012.
סלבסט החלה לשחק באליפות העולם בפוקר ב-2006, והגיעה לשולחן הגמר בטורניר טקסס הולדם הראשון בו היא נכנסה לכסף.
ב-2008 זכתה בצמיד אליפות העולם בפוקר הראשון שלה, כשניצחה בטורניר אומהה הולדם.
ב-2012 זכתה בצמיד השני שלה בטורניר 10-משחקים מעורבים.
בינואר 2013 ניצחה סלבסט בטורניר ה-High Roller בעלות כניסה של 25 אלף דולר, כחלק מסבב ה-PCA, וזכתה ב-1.4 מיליון דולר.
זכייה זו העלתה אותה למקום הראשון בכל הזמנים בזכיות מטורנירים עבור נשים.
ב-2014 זכתה בטורניר טקסס הולדם בעלות כניסה של 25 אלף דולר, ובכך הפכה לאישה הראשונה אשר זכתה ב-3 צמידים באירועים פתוחים שאינם לנשים או מוזמנים בלבד.
באותה השנה הייתה גם לאישה הראשונה אשר דורגה במקום הראשון ב-GPI.
בינואר 2018 הודיעה סלבסט על פרישתה ממשחק מקצועני.
נכון לספטמבר 2025, סלבסט זכתה בסך של כ-11.9 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם.
היא הובילה את טבלת הזכיות לנשים במשך שנים רבות, ואף החזיקה במקום הראשון למשך 7 שנים לאחר שפרשה, עד שירדה למקום השני.
ב-24 באוגוסט 2013 התחתנה עם מירנדה פוסטר, ולזוג ילד.
ונסה ג'וי לאשיי היא שחקנית אמריקאית, בעלת תיארים בתחרויות היופי, דוגמנית אופנה ומנחת טלוויזיה.
היא נבחרה למיס Teen USA בשנת 1998. היא הייתה כתבת מניו יורק עבור Entertainment Tonight והנחתה את Total Request Live ב-MTV.
היא שיחקה בשני סיטקומים ברשת והנחתה תחרויות ותוכניות ריאליטי שונות.
החל מ-2022 משחקת בתפקיד הראשי בסדרה הספין-אוף "NCIS: הוואי".
ונסה ג'וי מינילו נולדה במרכז הרפואי האזורי ה-13 של חיל האוויר בבסיס האווירי קלארק באנג'לס סיטי, הפיליפינים.
אביה, וינסנט צ'ארלס מינילו, הוא אזרח אמריקאי מקליבלנד, אוהיו, ממוצא איטלקי ואירי, ואילו אמה, הלן ראמוס ברקרו, ממנילה, הפיליפינים.
ללאשיי יש אח מאומץ שגדול ממנה בשנתיים.
אביה העביר את המשפחה מקומות לעיתים קרובות בגלל שירותו בחיל האוויר.
היא גרה בוושינגטון, קליפורניה, נבדה, פלורידה, גרמניה ויפן ולמדה בשמונה בתי ספר תוך תשע שנים.
היא ואחיה וינסנט ג'וניור עברו לטורקיה עם אמם ואביהם החורג.
עד 1991, בעקבות מלחמת המפרץ, הם חזרו לבית אביהם, ובסופו של דבר התיישבו בצ'ארלסטון, דרום קרוליינה, שם למדה בבית ספר קתולי.
מכאן ואילך, היא גרה עם אביה ואמה החורגת, דונה.
לאשיי הוכתרה למיס טין דרום קרוליינה וזכתה בתואר מיס טין ארצות הברית ב-1998. היא הייתה מיס טין ארצות הברית הראשונה מדרום קרוליינה.
החל מ-2003 היא הייתה מארחת ב-MTV בתוכנית הבוקר שאחרי.
ובין 2003–2007 ארחה את התוכנית בקשות בשידור חי.
היא הפכה לכתבת בניו יורק עבור Entertainment Tonight ב-2005. היא אירחה את תחרויות היופי של Miss Teen USA 2004 ו-Miss Universe 2007.
במאי 2006, מגזין מקסים דירג את לאשיי במקום ה-15 בגיליון ה-Hot 100 השנתי שלו.
היא הופיעה על השערים של מגזינים רבים כמו מקסים, וגאס, שייפ, הורים, פיפל ועוד.
מ-2009 עד 2011, היא הנחתה את סדרת הטלוויזיה של ABC, "יופי אמיתי".
הסדרה עקבה אחר 10 מתמודדים שהתחרו על 100,000 דולרים ולהופיע בגיליון 100 האנשים היפים ביותר של מגזין פיפל.
הסדרה הופקה על ידי טיירה בנקס ואשטון קוצ'ר.
לאשיי הפכה למנחה משותפת של תוכנית המשחק וייפאאוט של ABC בדצמבר 2011.
בתחילת הקריירה שלה, היו ללאשיי תפקידים קטנים במספר תוכניות טלוויזיה, ביניהן: סיטי גירלז, רוק 30, היפים והאמיצים, בניחוש חוקר, הוואי חמש-אפס ועוד.
בשנת 2008, היא גילמה את אשלי בסיטקום של CBS איך פגשתי את אמא, בפרק " No Tomorrow ".
היא גילמה את איימי בסרט הפארודי "סרט אסונות" (2008) לצד מאט לנטר, קים קרדשיאן וכרמן אלקטרה.
הסרט זכה להערכה על ידי המבקרים, אך זכה להצלחה קופתית מתונה.
בשנת 2009, לאשיי וקרדשיאן שיתפו שוב פעולה, בסדרת הטלוויזיה CSI: ניו יורק.
בשנת 2011, ללאשיי היה תפקיד אורח בתור כרמן צ'או בסיטקום של NBC רוק 30. היא גילמה את טרייסי בסיטקום Truth Be Told של NBC (2015) שעוסק בשני זוגות שהם החברים הכי טובים ושכנים.
הסדרה הסתיימה לאחר עונה אחת ב-25 בדצמבר 2015.
ב-6 בספטמבר 2017, לאשיי הוכרזה כאחת המפורסמות שישתתפו בעונה ה-25 של "רוקדים עם כוכבים", ותתחרה מול בעלה, ניק.
היא רקדה עם הרקדן המקצועי מקסים צ'מרקובסקי.
אשתו של צ'מרקובסקי, פטה מורגאטרויד, רקדה עם ניק.
ב-30 באוקטובר, לאצ'י וצ'מרקובסקי הפכו לזוג השביעי שהודח מהתחרות, וסיימו במקום השביעי המשותף.
בשנת 2020, לאשיי ובעלה ניק הוכרזו כמארחי סדרת נטפליקס, "Love Is Blind".
היא הצהיר שכאשר המפיקים פנו לבני הזוג, "הם הגשימו את החלומות שלנו, פשוטו כמשמעו, במונחים של היכולת לעבוד יחד, להיות מסוגלים לבלות יחד, ולהפוך את הנישואים שלנו לחזקים יותר בסופו של דבר".
הזוג אירח כל עונה של התוכנית שהוכרזה עד היום.
ב-30 באפריל 2021, לאשיי לוהקה לתפקיד הראשי בסדרה "NCIS: הוואי" של CBS בתור ג'יין טננט הסוכנת המיוחדת הראשונה שאחראית על היחידה.
בשנת 2006, היא החלה לצאת עם הזמר ניק לאשיי לאחר שהופיעה בסרטון לשיר שלו " What's Left of Me ".
בני הזוג התארסו בנובמבר 2010, ונישאו ב-15 ביולי 2011, באי הפרטי של סר ריצ'רד ברנסון באיי הבתולה הבריטיים.
בני הזוג לאשיי חולקים יום הולדת, 9 בנובמבר.
+ שנה שם הסרט תפקיד הערות 2007 ארבעת המופלאים: עלייתו של הגולש הכסוף הדייט של ג'וני בחתונה הופעת קמע 2008 Disaster Movie איימי
+ שנה שם הווידאו קליפ מוזיקאי תפקיד 2006 "What's Left of Me" ניק לאשיי מושא אהבה
ערעור לבית המשפט לבוררות לספורט הוביל לביטול האיסור, תוך ציון היעדר ראיות לעבירה על החוק או למניפולציה כלשהי.
מאוחר יותר פרסמה ה-FIS התנצלות בפניה.
ונסה-מיי נולדה ב-27 באוקטובר 1978 בסינגפור, לאם ממוצא סינגפורי פמלה סואי לואנג תאן ולאבא ממוצא תאילנדי וורופונג ונקורן.
הוריה התגרשו כשהייתה בת שנתיים ואמה נישאה לעורך דין בריטי.
הן עברו להתגורר בלונדון כשמיי הייתה בת 4. בגיל 5 היא החלה לנגן בכינור, לאחר שכבר התחילה לימודי פסנתר עוד בסינגפור.
בגיל שמונה נכנסה ונסה-מיי לתקופת לימודים אצל פרופסור לין יאו ג'י בקונסרבטוריון הלאומי למוזיקה בבייג'ינג.
ונסה-מיי חזרה ללונדון והתקבלה לקולג' המלכותי למוזיקה בלונדון.
ונסה-מיי עשתה את הופעת הבכורה שלה כשהייתה בת עשר בפסטיבל מוזיקה בגרמניה.
בגיל שלוש עשרה, היא הפכה לסולנית הצעירה ביותר שהקליטה הן את הקונצ'רטו לכינור של בטהובן והן את הקונצ'רטו לכינור של צ'ייקובסקי, על פי שיאי גינס.
ב-1995 יצא האלבום הראשון שלה בסגנון פופ, The Violin Player.
היא הופיעה באלבום The Velvet Rope משנת 1997 של ג'נט ג'קסון שם ניגנה סולו בכינור בשיר "Velvet Rope".
ונסה-מיי הופיעה באלבום האוסף והקאברים של המפיק ג'ורג' מרטין In My Life בשנת 1998. היא מופיעה ברצועה מס' 5 עם הביצוע שלה לכינור לשיר "Because" של הביטלס משנת 1969.
היא נוהלה על ידי אמה עד שפיטרה אותה ב-1999.
ביוני 1999 היא ניגנה בקונצרטים של מייקל ג'קסון וחברים בסיאול ובמינכן.
ב-7 במרץ 2002 ונסה מיי ביצעה וריאציה של אנטוניו ויוואלדי: ארבע העונות - "קיץ: III.
פרסטו" במהלך טקס הפתיחה של משחקי החורף הפראלימפיים בסולט לייק סיטי.
באפריל 2006, ונסה-מיי דורגה בתור האמנית הצעירה העשירה ביותר מתחת לגיל 30 בבריטניה וברשימת העשירים של סאנדיי טיימס 2006, עם הון מוערך של כ-32 מיליון פאונד.
באוקטובר 2011, ונסה מיי הופיעה עבור מנהיג צ'צ'ניה, רמזן קדירוב, במהלך חגיגת יום ההולדת שלו בגרוזני, על פי הדיווחים קיבלה חצי מיליון דולר עבור הופעתה.
ב-2019 הופיעה בישראל עם סימפונט רעננה.
ונסה-מיי הקליטה מדי פעם יצירות משלה.
אלבומה China Girl: The Classical Album 2 משנת 1997 כלל שני קטעים שבהם חלקה קרדיט כתיבה: כינור פנטזיה על "Turandot" של פוצ'יני ו-Reunification Overture, לציון האיחוד מחדש של סין והונג קונג.
בשנת 2017, ClassicFM ערכה רשימה של 300 האלבומים הקלאסיים הנמכרים ביותר ב-25 השנים שבהן היא פועלת.
ונסה-מיי נכנסה שלוש פעמים לרשימה.
האלבום הקלאסי 1 הגיע ל-244, סופה הגיעה ל-135 ואלבום הבכורה שלה המיינסטרים The Violin Player הוא ה-76 הנמכר ביותר.
האתר טוען שכלל מכירות האלבומים שלה הופכות אותה ל"כנרת הסולו הנמכרת ביותר במצעד".
ונסה-מיי הצהירה "התחלתי לגלוש בערך באותו זמן שהתחלתי לנגן בפסנתר, בסביבות גיל ארבע, לפני שעברתי לכינור בגיל חמש", ושזה היה "החלום שלי להיות גולשת סקי מאז הייתי בת 14".
בשנת 2009 ונסה-מי התגוררה באתר הנופש האלפיני השווייצרי צרמט.
באוגוסט 2010 היא אמרה ל"טלגרף ", "אני בריטית, אבל מבחינה ריאלית אין סיכוי שאוכל לייצג את המדינה שלי, אבל כיוון שאבי הביולוגי הוא תאילנדי, הם קיבלו אותי".
היא נרשמה כגולשת סקי אלפיני תאילנדית.
בשנת 2014, לתאילנד לא היו גולשים אלפיניים ב-500 הראשונים, והכללים האולימפיים אפשרו למדינות כאלה לשלוח גבר ואישה אחת לסלאלום האולימפי ולסלאלום הענק, בהתבסס על קריטריונים חלופיים: לגולש חייב להיות 140 נקודות או פחות, במהלך לפחות חמישה אירועי סלאלום או סלאלום ענק בינלאומיים.
לבקשת הנהלת ונסה-מי והוועד האולימפי התאילנדי, תחרות סלאלום ענק אורגנה על ידי מועדון הסקי האלפיני טריגלב שהתקיימה ב-18 וב-19 בינואר 2014 בקרבבק שבסלובניה, והייתה ההזדמנות האחרונה עבור ונסה-מיי להשיג את הציון המוכר כדי להעפיל לאולימפיאדת פברואר 2014. האירוע כלל אליפות ארצית לנוער, בה הייתה מבוגרת ב-14 שנים מכל המתחרים.
באירוע הציון הסופי שלה היה מתחת לממוצע של 140 נקודות, והוריד אותו מ-269.44 ב-11 בינואר ל-131.15 בסוף ה-19 בינואר.
FIS אישרה את זכאותה להתחרות באולימפיאדת 2014,
מרוץ שווייצרי ב-3 וב-4 בפברואר העלה את הציון שלה ל-171.09.
היא הייתה אחת משתי גולשות אלפיניות שייצגו את תאילנד באולימפיאדת החורף 2014, שם התחרתה תחת השם "ונסה ונקרון טנקה".
ב-18 בפברואר 2014, ונקורן סיימה במקום ה-67 מתוך 90 גולשים, עם זמן של 1:44.86 בתחרות הראשונה שלה בסלאלום ענק, 26.98 שניות אחרי המובילה.
היא התחילה במקום ה-87, וייצגה את הדירוג היחסי שלה בדירוג הסלאלום הענק העולמי.
בתחרות השנייה הייתה לה תוצאת זמן של 1:42.11, 24.21 שניות אחרי המובילה.
בסיום האירוע, היה לה זמן כולל של 3:26.97, 50.10 שניות מאחורי הזוכה במדליית הזהב, טינה מאזה מסלובניה.
היא הייתה האחרונה מבין 67 הגולשים שסיימו, אף על פי ש-23 גולשים אחרים לא הצליחו להשלים את המרוץ.
מיי במערכת יחסים ארוכת טווח עם הצרפתי ליונל קטלאן.
היא הביעה חוסר עניין בנישואים, ואמרה "אתה לא צריך טבעת כדי להגיד שאני אוהב אותך".
חי ברויאל אלברט הול, The Red Hot Tour (1995) (סרט תיעודי של קונצרט)
חי בפילהרמונית של ברלין (1997)
הקונצרט הקלאסי האלטרנטיבי - חי בהיכל הסימפוני בבירמינגהם (1997)
לילות ערב (2000) (שחקנית בסדרה)
ונישיה אנסטסיה, ליידי דיגבי (שם נעורים: סטנלי, באנגלית: Venetia Anastasia, Lady Digby (née Stanley) ; דצמבר 1600 - 1 במאי 1633) הייתה יפהפייה נודעת ומהוללת בתקופת בית סטיוארט (1603–1714) ואשתו של איש חצר ומדען בולט, סר קנלם דיגבי, המוכרת כיום בעיקר בעקבות יצירות האמנות והחיבורים שנוצרו אודותיה או בהשראתה.
היא הייתה גם נכדתו של תומאס פרסי, הרוזן השביעי מנורת'מברלנד, ונינתו של אדוארד סטנלי, הרוזן השלישי מדרבי.
ונישיה סטנלי הייתה בתם השלישית של סר אדוארד סטנלי מטירת טונג בשרופשייר, ברון (ונכדו של אדוארד סטנלי, הרוזן השלישי מדרבי ), ולוסי פרסי (בתו ואחת מיורשיו של הרוזן מנורת'מברלנד שנכלא בשל בגידה בשל חלקו במזימה קתולית נגד אליזבת הראשונה ).
לוסי סטנלי מתה כמה חודשים לאחר שילדה את ונישיה.
בהשראתה זכה השם "ונישיה" לפופולריות.
יופיה נודע למרחקים, והיא הוצגה בחצרו של המלך ג'יימס הראשון כשהייתה בשנות העשרה שלה.
בתקופה זו היא נתקלה בקנלם דיגבי, אותו הכירה בילדותה, והשניים התאהבו.
ונישיה העניקה לדיגבי תלתל משיערה, והוא השיב לה בטבעת יהלום.
דיגבי, שלא נחשב עדיין מבוגר דיו, נשלח לתור את אירופה על ידי אמו, שפסלה את הקשר בין השניים.
מאוחר יותר הוא כתב כי בשנת 1620, בעת שהיה באנז'ה, צרפת, הוא נשא חן בעיני מארי דה מדיצ'י, המלכה האם של צרפת.
כדי להרחיק את עצמו מהמצב, הוא גרם לכך שיחשבו כי נהרג בקרבות שפרצו באנז'ה, וזמן קצר לאחר מכן הצטרף למשלחת הדיפלומטית של המלוכה האנגלית בספרד.
ואולם, מכתביו הסודיים לונישיה בו סיפר לה את האמת וחיזק אותה, הוחזקו על ידי אימו ולא נמסרו לונישיה, אשר שקעה ביגון.
ייתכן כי בתקופה זו גרמה התנהגותה לשמועות רכילותיות שמאוחר יותר דווחו כאילו היו אמת על ידי סוחר העתיקות ג'ון אוברי, אשר טען כי ונישיה היא פילגשו של איש החצר סר אדמונד ויילד או של ריצ'רד סאקוויל, רוזן דורסט.
לאטענתו של אוברי נולדו לה מהאחרון ילדים והוא העניק לה קצבה של 500 פאונד לשנה.
ואולם, ויילד מת בשנת 1620, לפני הדיווחים על מותו של דיגבי; וצוואתו של דורסט אינה מתייחסת כלל לילדים כלשהם של ונישיה, על אף שביוגרפים במאה העשרים מתייחסים לילדם המשותף כעובדה קיימת.
כך או כך, השקפתו של ג'ון אוברי לגביה היא זו שתפסה, כמו גם תיאורו כי דיגבי לכאורה ענה לחששות לגבי תומתה של ונישייה בהערה: "גבר נאה ותאוותן שהיה דיסקרטי, יכול ליצור רעיה טהורה גם מתוך בית בושת."
לונישיה הייתה גם מערכת יחסים חשובה עם אחיו הצעיר של ריצ'רד סאקוויל, אדוארד סאקוויל, שנלחם עליה בדו-קרב, אך נראה שמר על יחסים חבריים איתה ועם קנלם דיגבי גם לאחר נישואיהם.
שירו הארוך של א.ד הופ "Edward Sackville to Venetia Digby" מדמיין את אהבתו של אדוארד לוונישיה כמופת למה שהסופר ומבקר הספרות קרי גרינווד מכנה, "אהבה חסרת צדק בשיאה הנוקבת".
אדוארד סאקוויל מופיע בתור "מרדוניוס" בתיאור הבדיוני של קנלם דיגבי על הנישואים שלו ושל ונישיה.
חזרתו של דיגבי לא תיקנה מיידית את הפגיעה שחשה ונישיה בעקבות חוסר התקשורת של דיגבי, ואת זו שחש דיגבי עקב השמועות על חיזוריו של דורסט אחרי ונישיה.
רק בשנת 1624, כשדיגבי צורף למשלחת לצרפת, כדי לטפל בסידור אירוסיהם של מי שבקרוב יהיה המלך צ'ארלס הראשון של אנגליה עם הנרייטה מריה, מכרה ונישיה את התכשיטים שלה כדי שיהיו לדיגבי כספים למחייתו, ודיגבי הבין את עומק רגשותיה כלפיו.
דיגבי ו-ונישיה נישאו ככל הנראה בינואר 1625, ללא נוכחות אימו שהייתה בריב עם לורד סטנלי.
ייתכן כי החשש לירושתה של ונישיה היה הבסיס לצורך בחשאיות.
גם את בנם הראשון, קנלם, ילדה ונישיה עדיין בחשאי, בעזרתה של משרתת יחידה, באוקטובר 1625, כשדיגבי היה באחת ממשימותיו הדיפלומטיות.